Den Vest-Sjællandske Avis, 1838-06-05
Frankrig. J Pairskammerets Commission angaaende Renteconversionen har Hr. Roy endelig paataget sig at være Referent. Commissionen er imod Conversionen, men dens Medlemmer vare ikke enige om, hvorledes deres Forkastelse af Forslaget skulde motiveres. Fire af dem vilde have denne Forholdsregel forkastet som ulovlig og umoralsk, men de tre andre fik sat deres Mening igjennem, at man blot skulde forkaste den som utidig, saavelsom dens Udførelsesmaade. – Angaaende Fyrst Talleyrands Omvendelse meddeles nu af hans nærmere Omgivelser og Venner saa nøiagtige Details, at man neppe kan betvivle, at den har været alvorligt meent og modent overveiet. J den Erklæring, der er vedlagt hans Testament, siger han blandt Andet, at han altid har foretrukket Frankrigs Jnteresse for alt Andet. Den Beskyldning, at han har tjent alle Regjeringer, indrømmer han og mener, at det er enhver Statsmands Pligt, da man i enhver Stilling kan gavne Fædrelandet; han gjentager sine bekiendte Ord, at han ikke har modtaget af nogen Regjering Mere, end den har modtaget af ham, og at han ikke har forladt nogen, før den havde opgivet sig selv. Fyrsten havde ikke mindre end 43 Kors, Ordener, Stjerner o. s. v., saa at han nødvendigviis havde maattet bære nogle af dem paa Ryggen, dersom han havde villet anlægge dem alle paa een Gang. - Processen imod Hubert og de med ham Anklagede blev endelig paadømt den 25de Mai. Præsidenten spurgte Demoiselle Grouvelle, om hun havde Noget at tilføie til sit Forsvar; hun erklærede, at hun ikke vilde forsvare sig, men kun takke sin Advocat, Hr. Billiard, der med saa stort Mod og Troskab havde sagt hendes inderste Tanker; hun holdt derpaa en pathetisk Tale til Juryen og sagde til Valentin, at hun tilgav ham hans falske Beskyldninger imod hende, og lovede at pleie ham, naar han blev syg. De andre Anklagede havde intet Betydeligt at sige. Præsidenten gav nu en Oversigt over Debatterne, Anklagen og Forsvaret, og forelagde de Edsvorne 32 Spørgsmaal, 4 for hver af de Anklagede. Efter 3 Timers Raadslagning erklærede de Edsvorne, at der ikke var begaaet noget Attentat imod Kongens Liv, derimod blev Hubert erklæret skyldig i et Complot imod Regjeringen og de til dets Udførelse forberedende Handlinger og dømt til Deportation for Livstid, hvilken Straf han foreløbigt skal udstaae i et Continental=Fængsel; Laura Grouvelle, Steubel, Annat og VincenGiraud bleve erklærede for skyldige i samme Forbrydelse, men uden Handling til dens Udførelse og under formildende Omstændigheder, og dømtes, de 3 første til 5 Aars Fængsel og den fjerde til 3 Aars Fængsel; Leprour, Vanquelin og Valentin, bleve erklærede for uskyldige. Da Juryens Kiendelse blev oplæst for de Anklagede, indtraf en skandaløs Scene: Hubert var bleven rolig, saalænge Sagen angik ham selv, men da Dommen over Laura blev oplæst, greb han i Lommen og trak en Pennekniv frem, hvormed han vilde dræbe sig; Soldater omringede ham nu for at afvæbne ham, Laura jamrede og bad ham om Kniven. Da Hubert endeligen var afvæbnet, udskjeldte han de Edsvorne for Canailler, skjendige Forførere, der havde domfældt Dyden selv, o. s. v. og blev efter en lang Kamp slæbt bort af Soldaterne. Hertil kom Tummel og Raaben af Advokaterne og Tilhørerne, Piben o. s. v., indtil en Forstærkning af Bevæbnede ankom og tildeels gjorde Sa ten ryddelig. Advocaten Billiard svor for Gud og Menneskene, at Demoiselle Grouvelle var uskyldig, hvortil Præsidenten bemærkede, at det var upassende efter Juryens Kiendelse. National bemærker, at hun er det første Fruentimmer, som siden 1830 er dom fældt af politiske Grunde. De Dømte have endnu ikke appelleret. – Fra Toulon meldes den 21de og 23de Mai, at der hersker stor Bevægelse i Havnen; tre Skibe skulle gaae til Brasilien, andre til Algier, Tunis og Spanien. – Den 26de Mai forelagde Handelsministeren i Deputeretkammeret to Lovudkast om Jernbaner, ved det ene tillades det de Hr. Chouquet, Lebobe & Comp (Compagniet Roy, Humann, Aguado o. s. v.) at anlægge en Jernbane fra Paris til Rouen, Havre og Dieppe med Forbindelser til Elboeuf og Louviers, med udelukkende Privilegium for 28 Aar; ved det andet tillades det de Hrr. C. Lecomte & Comp. at anlægge en Jernbane fra Parietil Orleans over Stampes, med udelukkende Privilegium for 25 Aar. Over disse Forslag opstode nogle Debatter, der ikke førte til noget egentligt Resultat, Jøvrigt har Kammeret sysselsat sig med Discussionen over Budgettet og flere Petitioner, som ikke have nogen Jnteresse for Udlandet. – En Forening af Ban kiers i Paris har dannet sig og ved Underskrifter, som i 24 Timer beløb sig til over 50 Mill., grundet en industriel Bank, som Hr. Lafsitte skal staae i Spidsen for. – Det lader til, at Troppebevægelserne imod Nordgrændsen ere ophørte, og at kun Garnisonerne i de derværende Fæstninger ere forstærkede.